stanford-oval/wikipedia huggingface dataset:
רובוטריקים (סרט, 1986)
הפקה

תקציב הסרט היה כ-6 מיליון דולר, הגדול פי שישה מהסכום הדרוש לסדרת אנימציה רגילה. לצוותו של הבמאי נלסון שין, שכלל כמעט מאה אנשי צוות, לוקח כשלושה חודשים ליצירתו של פרק בסדרת האנימציה. למרות עודף התקציב, הצוות הצטרך לעמוד בלוח זמנים צפוף כדי ליצור את הסרט תוך כדי המשך הפקתה של סדרת הטלוויזיה. לדבריו של שין, ההחלטה אלו דמויות להכליל בסרט עמדה בפני חברת הסברו, יבואנית הצעצועים האמריקאית.
אף על פי שבקדימון הסרט הוא תואר כ"סרט פעולה מרהיב במסך רחב", הסרט עצמו נחתך לפורמט של מסך מלא כדי להתאים להקרנות בתיאטראות השונים. גרסת ה-DVD המיוחדת, שיצאה בשנת 2007 לציון 20 שנים לצאת הסרט, כללה את פורמט הסרט המקורי והרחב בעיבוד מחודש. הגרסה הבריטית של הסרט כללה כתוביות פתיחה בסגנון מלחמת הכוכבים וקריינות, שהחליפו את הקרדיטים של השחקנים. בנוסף, קריינות בסוף הסרט הבטיחה ש"אופטימוס פריים עוד יחזור".
הפקה > כותרות הפתיחה בגרסה הבריטית

קיים כוח רשע חדש ביקום.
כוכב מפלצתי שטורף כל דבר בדרכו...
והוא מתקרב לכוכב סייברטרון הקטן,
שבו גזע ייחודי של רובוטים משני צורה ממשיכים ללחום מלחמת אזרחים...
מלחמה בין הטוב והרע שגעשה למשך מיליוני שנים.

השקרניקים הרעים, שמונהגים בידי מגהטרון המטורף,
נשבעו לרסק את אויביהם הרובוטריקים למטרה זו.
הם רדפו אחריהם ללא הפסק ברחבי הגלקסיה מכוכב סייברטרון לכדור הארץ ובחזרה.
אבל הרובוטריקים הגיבורים, שמונהגים בידי אופטימוס פריים האמיץ, לא ניתנים להבסה בקלות.
פסקול הסרט > רובוטריקים: הסרט, הפסקול המקורי

| --- | --- |

 אלבום אולפן מאת 
 יצא לאור:  1986 2007 (גרסה מחודשת)
 סוגה:  רוק גלאם מטאל הארד רוק
 שפה:  אנגלית 
 אורך:  37:45 54:40 (גרסה מחודשת)
 חברת תקליטים:  Scotti Bros. Records Volcano Entertainment (גרסה מחודשת)
 
"The Touch" (סטן בוש)
"Instruments of Destruction" ‏(.N.R.G)
"The Death of Optimus Prime" (וינס דיקולה)
"Dare" (סטן בוש)
"Nothin’s Gonna Stand in Our Way"‏ (Spectre General)
"The Transformers Theme" ‏(Lion)
"Escape" (וינס דיקולה)
"Hunger" ‏(Spectre General)
"Autobot/Decepticon Battle" (וינס דיקולה)
"Dare to Be Stupid" (וירד אל ינקוביק)
פסקול הסרט > הגרסה המחודשת לציון 20 שנה (2007)

"The Touch"
"Instruments of Destruction"
"The Death of Optimus Prime"
"Dare"
"Nothin’s Gonna Stand in Our Way"
"The Transformers Theme"
"Escape"
"Hunger"
"Autobot/Decepticon Battle"
"Dare to Be Stupid"
"Unicron Medley"
"Moon Base 2 - Shuttle Launch"
"(Megatron Must Be Stopped (Parts 1 and 2"
"(The Transformers Theme (Alternate Version"
פסקול הסרט > Till All Are One

| --- | --- |

 פסקול מאת סטן בוש, וינס דיקולה
 יצא לאור:  1997
 סוגה:  סרט פעולה, סרט הרפתקאות, סרט מדע בדיוני, super robot 
 שפה:  אנגלית 
 אורך:  דיסק ראשון: 36:04 דיסק שני: 70:13
 חברת תקליטים:  3H Enterprises
פסקול הסרט > Till All Are One > דיסק ראשון: סטן בוש - קריאה לקרב

The Touch (רמיקס 1997)
Never Surrender - לקוח מהסרט קיקבוקסר
Hold Your Head Up High
Straight to the Top
Dare (רמיקס 1997)
Critical Mass - יחד עם וינס דיקולה
Ground Zero (נעימת כנס בוט-קון)
Capture the Dream - מאולימפיאדת הקיץ 1996
Total Surrender
Highest Calling
הערות שוליים

↑  מתוך תוסף ה-DVD "מותו של אופטימוס פריים" שבגרסה המיוחדת לציון 20 שנה ליציאת הסרט.
| רובוטריקים |
| --- | --- | --- |
| יוצרים | הסברו • טאקארה טומי (אנ') • הנרי אורנשטיין |  |
| דמויות | אופטימוס פריים • מגהטרון • באמבלבי • סטארסקרים |  |
| סדרות אנימציה | הרובוטריקים • מלחמות החיות • מכונות חיות • רובוטים במסווה • ארמדה • אנרג'ון • סייברטרון • רובוטריקים אנימייטד • פריים • המלחמה על סייברטרון |  |
| קומיקס | רובוטריקים (מארוול קומיקס) • רובוטריקים (Dreamwave) • רובוטריקים (IDW Publishing) |  |
| סרטים | רובוטריקים: הסרט • רובוטריקים (2007) • הנקמה • אפלת הירח • עידן ההכחדה • האביר האחרון • באמבלבי • עליית החיות • ההתחלה |  |
| שירים | "What I've Done" • "New Divide" • "Back to Life"‏ |  |

| --- | --- |
בקרת זהויות :  LCCN: no2007134422  MusicBrainz work: 25214586-501c-4ac0-80ca-37c7fed10cce   WorldCat (עם LCCN): no2007-134422
משולש האלמוגים

מיקום משולש האלמוגים
משולש האלמוגים הוא כינוי לאזור שוניות אלמוגים בעל שטח דמוי משולש, הממוקם בשוליהם המערביים של מימי האוקיינוס השקט, סביב חלק מאיי דרום-מזרח אסיה. שטח האזור הימי הוא כ-6 מיליון קילומטר רבוע, והוא מצוי בין המדינות הנכללות בתחום זה, שהן אינדונזיה, מלזיה, פפואה ניו גיני, הפיליפינים, איי שלמה ומזרח טימור. האזור כולל שני אזורים ביוגאוגרפיים: האזור האינדונזי-פיליפיני, והאזור הדרום-מערב פסיפי. במשולש האלמוגים חיים כ-500 מיני אלמוגים (76% מהמינים הקיימים בעולם) וכ-3000 מיני דגים.
האזור מוכר כמרכז עולמי של מגוון ביולוגי ימי, ובעל עדיפות עליונה בשימור הטבע בו. האזור מכונה גם "האמזוניה של הימים", מכיוון שהוא מכסה 5.7 מיליון קילומטרים רבועים של מי אוקיינוס, ומשאבי הטבע בו מאפשרים פרנסה וכלכלה ליותר מ-120 מיליון בני אדם.
לאורך השנים נפגעים האלמוגים ובעלי החיים באזור המשולש, בין השאר בעקבות שינוי האקלים בעולם, המוביל להלבנת אלמוגים, וכן בשל חוסר פיקוח על ניצול משאבי הטבע בידי האדם (בנייה ופיתוח בחופים, דיג מוגבר ועוד). מדינות וארגונים בינלאומיים רבים, כגון הקרן העולמית לשימור חיות הבר, משקיעים מאמצים רבים בשימור הטבע באזור זה, ובסוף העשור הראשון של המאה ה-21 התאגדו שש המדינות הממוקמות באזור לפרויקט אזורי מקיף בתחום זה שיתנהל לאורך העשור הקרוב.
מהמגוון הביולוגי באזור

"תולעת חג המולד"
Pink soft coral
תוכינון
Nembrotha kubaryana
פאנג לי ז'י

| --- | --- |

 לידה:  12 בפברואר 1936 בייג'ינג, הרפובליקה הסינית 
 פטירה:  6 באפריל 2012 (בגיל 76) טוסון, ארצות הברית 
 ענף מדעי:  אסטרופיזיקה 
 מקום לימודים:  אוניברסיטת פקין  אוניברסיטת המדע והטכנולוגיה של סין 
 מוסדות:  אוניברסיטת אריזונה  אוניברסיטת המדע והטכנולוגיה של סין  אוניברסיטת פקין 
 פרסים והוקרה:  פרס החופש (1991)  פרס זכויות האדם ע"ש רוברט קנדי (1989)  Dwight Nicholson Medal for Outreach (1996) 
 
פאנג לי ז'י, 2010
זהו שם סיני; שם המשפחה הוא .
פאנג לי ז'י (12 בפברואר 1936 - 6 באפריל 2012) היה אסטרופיזיקאי ומתנגד משטר סיני, שרעיונותיו הליברלים היו מהגורמים לאירועי כיכר טיין-אן-מן בשנת 1989. לאחר האירועים גלה לארצות הברית, שם שימש כפרופסור באוניברסיטת אריזונה.
אודות

פאנג נולד בבייג'ינג. בשנת 1948, כשנה לפני שצבא השחרור העממי של הקומוניסטים כבש את העיר, הצטרף לקבוצת נוער שהייתה מקורבת למפלגה הקומוניסטית. בשנת 1952, כשהוא בן 16, החל ללמוד פיזיקה באוניברסיטת בייג'ינג. בשנת 1980 נבחר לאקדמיה הסינית למדעים, והיה לחבר הכי צעיר בה אי פעם.
בשנת 1989 שלח מכתב פתוח למנהיג דנג שיאופינג, וקרא לו לשחרר אסירים פוליטיים. לאחר אירועי כיכר טיין-אן-מן, אשר בהם לא השתתף באופן אקטיבי, אולם רבים מתלמידיו היו ממוביליהם, ברח לשגרירות האמריקאית וביקש מקלט. לאחר הגעתו לארצות הברית בשנת 1990, לימד באוניברסיטת אריזונה.
שימש כחבר בוועד בארגון Human Rights in China.
Summer Gigs 1976

Summer Gigs 1976 היה סיבוב ההופעות החמישי של להקת הרוק הבריטית קווין, אשר החל בבית המשחקים באדינבורו, אדינבורו, סקוטלנד ב-1 בספטמבר 1976 והסתיים בהייד פארק, לונדון, אנגליה ב-18 באותו חודש, כאשר זה כלל ארבע הופעות בלבד. סיבוב זה נועד לקדם את אלבומה הרביעי, A Night at the Opera ואלבומה החמישי, A Day at the Races, אשר יצא לאור ב-18 בדצמבר באותה שנה- שלושה חודשים לאחר סיום הסיבוב.
רקע

במהלך סיבוב זה, קיימה קווין מופע חינמי בהייד פארק, בו צפו כ-150,000 איש, אך קיימות טענות כי כמות הצופים הייתה גדולה ב-50,000 איש מהכמות המשוערת. במקור, הופעתה של הלהקה הוקצבה לפרק זמן של שעה בלבד. בסופו של דבר, אולצה הלהקה לרדת מהבמה לאחר שהחליטה על דעת עצמה להאריך את ההופעה בשליש מהזמן לה הוקצב.
רשימת שירים

רשימה זו מייצגת את הופעתה של הלהקה בבית המשחקים של אדינבורו, אדינבורו, סקוטלנד ב-1 בספטמבר 1976, וזו אינה מייצגת בהכרח את הופעותיה האחרות של הלהקה שהתקיימו במסגרת סיבוב זה.
"Bohemian Rhapsody" (חלק הרוק)
"Ogre Battle"
"Sweet Lady"
"White Queen (As It Began)"
"Flick of the Wrist"
"You're My Best Friend"
"Bohemian Rhapsody"
"Killer Queen"
"The March of the Black Queen"
"Bohemian Rhapsody" (רפריזה)
"Bring Back That Leroy Brown"
"Brighton Rock"
"Son and Daughter"
"'39"
"You Take My Breath Away"
"The Prophet's Song"
"Stone Cold Crazy"
"Doing All Right"
"Lazing on a Sunday Afternoon"
"Keep Yourself Alive"
"Tie Your Mother Down"
"Liar"
"In the Lap of the Gods... Revisited"
הדרן
"Now I'm Here"
"Big Spender"
"Jailhouse Rock"
"God Save the Queen"
הופעות

| # | תאריך | עיר | מדינה | מתחם |
| --- | --- | --- | --- | --- |
| 1. | 1 בספטמבר 1976 | אדינבורו | סקוטלנד | בית המשחקים של אדינבורו |
| 2. | 2 בספטמבר 1976 | אדינבורו | סקוטלנד | בית המשחקים של אדינבורו |
| 3. | 10 בספטמבר 1976 | קארדיף | ויילס | טירת קארדיף |
| 4. | 18 בספטמבר 1976 | לונדון | אנגליה | הייד פארק |
שירים מתוך סיבוב ההופעות > שירי קווין

| אלבום | שיר | פעמים |
| --- | --- | --- |
| Queen (1973) | "Keep Yourself Alive" | 4 |
| Queen (1973) | "Doing All Right" | 3 |
| Queen (1973) | "Liar" | 4 |
| Queen (1973) | "Son and Daughter" | 5 |
| Queen II (1974) | "White Queen (As It Began)" | 4 |
| Queen II (1974) | "Ogre Battle" | 4 |
| Queen II (1974) | "The March of the Black Queen" | 4 |
| Sheer Heart Attack (1974) | "Brighton Rock" | 4 |
| Sheer Heart Attack (1974) | "Killer Queen" | 4 |
| Sheer Heart Attack (1974) | "Flick of the Wrist" | 4 |
| Sheer Heart Attack (1974) | "Now I'm Here" | 3 |
| Sheer Heart Attack (1974) | "Stone Cold Crazy" | 4 |
| Sheer Heart Attack (1974) | "Bring Back That Leroy Brown" | 4 |
| Sheer Heart Attack (1974) | "In the Lap of the Gods... Revisited" | 4 |
| A Night at the Opera (1975) | "Lazing on a Sunday Afternoon" | 3 |
| A Night at the Opera (1975) | "You're My Best Friend" | 4 |
| A Night at the Opera (1975) | "'39" | 4 |
| A Night at the Opera (1975) | "Sweet Lady" | 4 |
| A Night at the Opera (1975) | "The Prophet's Song" | 4 |
| A Night at the Opera (1975) | "Bohemian Rhapsody" | 12 |
| A Night at the Opera (1975) | "God Save the Queen" | 3 |
| A Day at the Races (1976) | "Tie Your Mother Down" | 3 |
| A Day at the Races (1976) | "You Take My Breath Away" | 4 |
שירים מתוך סיבוב ההופעות > שירים נוספים

| אמן | אלבום | שיר | פעמים |
| --- | --- | --- | --- |
| פגי לי | Big $pender (1966) | "Big Spender" | 3 |
| אלביס פרסלי | Jailhouse Rock (1957) | "Jailhouse Rock" | 3 |
שירים מתוך סיבוב ההופעות > קטעי כלי

| אמן | כלי | פעמים |
| --- | --- | --- |
| בריאן מיי | גיטרה | 1 |
משתתפים

פרדי מרקיורי – זמרה, פסנתר, תוף מרים
בריאן מיי – גיטרה, קולות רקע, יוקולילי-בנג'ו
רוג'ר טיילור – תופים, קולות רקע, תוף מרים
ג'ון דיקון – גיטרה בס, משולש, קולות רקע
עמיר ריטוב

עמיר ריטוב (נולד ב-1952) הוא פוליטיקאי ישראלי שכיהן כראש מועצה אזורית לב השרון בין השנים 2007 ועד 2024 וכיהן כיושב ראש מרכז המועצות האזוריות בין השנים 2017-2019.
ביוגרפיה

ריטוב גדל והתחנך בזכרון יעקב.
ריטוב נבחר לראשונה לתפקיד בשנת 2007 עם למעלה מ-50% תמיכה. באוקטובר 2018 נבחר שוב לתפקיד עם כ-42% מקולות הבוחרים.
בבחירות לראשות מועצת לב השרון ב־2024 הוא הודיע כי לא יתמודד ובמקומו נבחר אלי אטון.
ריטוב פעל לקדם את הקמתו של כביש 561, שאמור לחבר את הכבישים 2 ו-4.
ביוגרפיה > מרכז הרשויות האזוריות

בשנים 2017–2019 כיהן כיושב ראש מרכז המועצות האזוריות, לאחר פטירתו של יושב הראש שמואל ריפמן. בנוסף על כך, ריטוב כיהן כיושב ראש ועדת התכנון של המרכז. בזמן כהונתו, מרכז המועצות האזוריות התמודד עם כמספר אתגרים תכנוניים ברחבי הארץ, במיוחד אל מול העיריות השונות. בנוסף על כך, ריטוב היה מבין המתנגדים לתשלום שכר לחברי מועצות ברשויות המקומיות. בינואר 2019 ראש מועצה אזורית מרחבים שי חג'ג' נבחר להחליפו. זוהי הייתה הפעם הראשונה ששני מועמדים התמודדו על תפקיד זה.
ביוגרפיה > פוליטיקה ארצית

בבחירות לכנסת ה-22 שהתקיימו בספטמבר 2019 ריטוב התמודד במקום ה-15 ברשימת העבודה-גשר לאחר ששוריין על ידי יושב ראש העבודה עמיר פרץ. הרשימה קיבלה כשישה מושבים וריטוב לא נכנס לכנסת. בבחירות לכנסת ה-23 מוקם ריטוב במקום ה-25 ברשימת העבודה-גשר-מרצ, ושנית לא נבחר לאחר שהרשימה קיבלה כ-7 מושבים. לאחר הבחירות היה מתומכי כניסת העבודה לממשלה השלושים וחמש. בבחירות לכנסת ה-24 כבר לא היה מועמד לכנסת.
חיים אישיים

ריטוב נשוי לאיריס, אב לארבעה ילדים, מתגורר במושב חרות בגוש תל מונד, נכדם של יהושע וציפורה ריטוב, ממיסדי המושב.
הערות שוליים

↑  תני גולדשטיין, הבחירות למועצות האזוריות: ניצחונות למכהנים, באתר ynet, 28 בנובמבר 2007
↑  סיון חילאי, ירון דרוקמן, חילופי שלטון: הערים והיישובים שבהם יהיו ראשי עיר ומועצות חדשים, באתר ynet, 28 בפברואר 2024
↑  ברק גולן, צעד נוסף בניסיון לשחרר את מזרח נתניה מעומסי התנועה: כביש 561, שאמור לחבר בין כביש 2 לכביש 4, הופקד להתנגדויות בוועדה המחוזית, באתר רשת מקומונים בשרון, ‏16 באפריל 2019
↑  נמרוד בוסו, להתראות הרחבות, היה שלום מרכז מסחרי: תוכנית מתאר חדשה תשפיע על מאות מושבים וקיבוצים, באתר כלכליסט, 8 בפברואר 2018
↑  נמרוד בוסו, 7 היישובים שנגרעו מתוכנית המתאר של מטה יהודה הוחזרו אליה, באתר כלכליסט, 26 במרץ 2018
↑  אורי חודי, ‏המועצות האזוריות: "תכנון היסטרי - מכת מוות לחקלאות", באתר גלובס, 15 בינואר 2018
↑  שחר אילן, מחר: כינוס חירום של ראשי רשויות נגד חוק התשלום לחברי מועצה, באתר כלכליסט, 5 ביולי 2017
↑  שי חג'ג', ראש מועצת מרחבים, נבחר ליו"ר מרכז המועצות האזוריות, באתר הקיבוצים, ‏3 בינואר 2019
↑  אריק בנדר, ‏פרץ הודיע על שריון המקום ה-15 ברשימת העבודה עבור עמיר ריטוב, באתר מעריב אונליין, 31 ביולי 2019
↑  טל שניידר, ‏ברגע האחרון: הסכם בין הימין החדש לבית היהודי; בן גביר נשאר בחוץ, באתר גלובס, 15 בינואר 2020
↑  יהודה שלזינגר, ראשי רשויות מהעבודה לעמיר פרץ: כנס לממשלת נתניהו, באתר ישראל היום, ‏5 במרץ 2020
ג'יימס ג' דייוויס

ג'יימס ג'ון דייוויס (באנגלית: James John Davis; ‏27 באוקטובר 1873 – 22 בנובמבר 1947) היה איש עסקים, סופר ופוליטיקאי אמריקאי ממוצא ולשי. הוא היה חבר במפלגה הרפובליקנית וכיהן כמזכיר העבודה של ארצות הברית בשנים 1921–1930 וכסנאטור מטעם מדינת פנסילבניה בשנים 1930–1945.
ביוגרפיה

דייוויס נולד בדרום-מערב ויילס בשנת 1873 והיגר לארצות הברית עם הוריו בשנת 1881 כשהיה בן שמונה. תחילה הם התיישבו בפיטסבורג, ולאחר מכן החליפו מקום מגורים בתוך המדינה. בצעירותו, עבד דייוויס במפעל פלדה ובשנת 1893 עבר למרכז אינדיאנה, שם עבד כפקיד עד שנת 1902. בשנים שלאחר מכן הוא התחתן ונולדו לו כחמישה ילדים.
מבחינה פוליטית, תמך דייוויס באאוגניקה ובעליונות המוסרית והכללית של הגזע האמריקאי הלבן. בנוסף על כך, הוא התנגד במידה חלקית לזכויות עובדים.
בשנים 1921–1930 הוא כיהן כמזכיר העבודה תחת הנשיאים וורן הרדינג, קלווין קולידג' והרברט הובר. עובדה זו מציבה אותו כאחד משרי הקבינט היחידים בתולדות ארצות הברית אשר כיהנו ברציפות תחת שלושה נשיאים. בזמן כהונתו, נלחם בהגירה בלתי חוקית ובאיגודי העובדים. עם היבחרו לסנאט בשנת 1930, הוא התפטר מתפקידו בקבינט. בשנת 1944 הפסיד את מקומו בסנאט, ובכך סיים את עשייתו הציבורית.
בשנת 1922 פרסם אוטוביוגרפיה. הוא נפטר במרילנד בשנת 1972 ונקבר בפיטסבורג.
יעקב בן-הרצל

| --- | --- |

 לידה:  28 ביוני 1930 וילנה, רפובליקת פולין 
 פטירה:  29 באוקטובר 2022 (בגיל 92) תל אביב-יפו, ישראל 
 מדינה:  ישראל ישראל
 תקופת הפעילות:  1952–2022 (כ־70 שנה)
 בן או בת זוג:  נירה גל יהודית אוריין 
 מספר צאצאים:  3 
 
יעקב בן-הרצל (מימין) עם רחל הרמתי, מפיקת תוכנית הרדיו "בית המשפט" אותה הגיש
יעקב בן-הרצל (28 ביוני 1930 – 29 באוקטובר 2022) היה עיתונאי, מגיש חדשות ושדרן תוכניות רדיו בקול ישראל, ומפיק תוכניות ומופעים שונים. שימש כמנהל התוכניות בימיה הראשונים של הטלוויזיה הישראלית וניהל בשנות ה-70 את להקת ענבל.
ביוגרפיה

בן-הרצל נולד בווילנה, ובהיותו בן ארבע עלה לארץ ישראל עם הוריו רבקה ושמעון. בשנת 1944 סיים את בית הספר היסודי "בלפור", וב-1948 סיים את לימודי התיכון בגימנסיה העברית הרצליה. שירת בצה"ל, תחילה בחטיבת גולני, אז השתתף בקרב על דגניה. לאחר מכן עבר לחיל הרפואה כקצין כוח אדם בדרגת סגן, ונטל חלק בהקמת "בית חולים מספר 5", הידוע כיום כבית החולים שיבא בתל השומר.
עם שחרורו מצה"ל פנה בן-הרצל ללימודי משפטים באוניברסיטה העברית בירושלים. במקביל, בהמלצת חנה בן-ארי שהייתה קריינית ב"קול ההגנה" וב"קול ישראל", התקבל לעבודה ב"קול ישראל", כקריין חדשות ומגיש תוכניות רדיו שונות, בהן תוכניות ג'אז ותוכניות ששידרו לראשונה את שירי להקת הביטלס בישראל.
בשנת 1955 נשלח בן-הרצל, בהמלצת ראש לשכת העיתונות הממשלתית ומנהל הרדיו דאז מויש פרלמן, להשתלמות בארצות הברית במסגרת "פוינט 4" - תוכנית הסיוע האמריקאית לארצות מתפתחות. בן-הרצל למד באוניברסיטת סירקיוז וסיים תואר "מוסמך לטלוויזיה" בהצטיינות. במהלך שהותו בארצות הברית למד אצל גדולי שדרני הטלוויזיה דאז ובהם אדוארד מורו, סטיב אלן, וולטר קרונקייט, ג'ק ווב ומילטון ברל.
עם שובו לארץ החל לשדר ברדיו את תסכית המתח "מלכודת" – תיקי משטרה מספרים. לאחר מכן שידר את מרבית התוכניות הדוקומנטריות בקול ישראל, בהן התוכנית אודות המגילות הגנוזות, עם מוזיקה אלקטרונית של יוסף טל, שהוגשה לפרס איטליה. הוא שידר בשידור חי רבים מן האירועים הממלכתיים בארץ, ובהם השידור הנודע על אסון מעגן. בן-הרצל היה גם מבקר קולנוע וקריין חדשות ברדיו. הוא ערך לצד רפאל בשן את התוכנית "דיוקנו של רחוב", ולצד אלימלך רם את התוכנית "בצרור אחד". בן-הרצל עמד בראש הצוות ששידר בשידור חי את התוכנית "יום ביישוב", בה נודע בין השאר הריאיון שלו עם "הילדה הרעבה מבית שאן" (יפה לוי). תוכניתו הפופולרית ביותר הייתה "בית המשפט", בהפקת רחל הרמתי; התוכנית כללה הליך משפטי המבוסס על מקרה אמיתי, בהשתתפות שופטים ומשפטנים כגון שלמה תוסיה כהן, ויקטוריה אוסטרובסקי כהן, שרה סירוטה, שופט בית המשפט העליון גבריאל בך, לצד שחקנים שגילמו את תפקידי הנאשמים והעדים.
מסוף שנת 1955 עד 1968 היה בן-הרצל עורך יומני גבע הפופולריים, יומני קולנוע שהציגו חדשות לפני הקרנת סרטים בכל בתי הקולנוע בארץ, בתקופה שלפני הקמת הטלוויזיה הישראלית.
כאשר הוקמה הטלוויזיה הישראלית (ערוץ 1), מונה בן-הרצל על ידי המנכ"ל דאז חגי פינסקר לשמש כמנהל התוכניות. לעיתים הגיש את התוכנית המרכזית "יום השישי" ותוכניות אחרות.
משנות השבעים המוקדמות ניהל את להקת ענבל במשך עשור שנים.
בתקופה בה כיהן שאול ביבר כמנהל מחלקת האירועים במרכז ההסברה, שימש בן-הרצל כעורך, במאי ומגיש של מרבית האירועים הממלכתיים של מדינת ישראל, בהם ימי הזיכרון לחללי צה"ל, יובל לתעשייה האווירית, יובל לאוניברסיטה העברית בירושלים, יובל למכון ויצמן למדע ברחובות, עשור להתיישבות ברמת הגולן, חגיגות חטיבת הנגב, חגיגת "מקורות", ויובלות הערים יבנה, קריית מלאכי, מצפה רמון ו-11 הנקודות בנגב. במלאת 25 שנים למדינת ישראל הפיק את המחזמר "כה לחי", האירוע המרכזי לציון אירוע זה.
ביוזמתו של אלי שטרית, בן-הרצל הפיק, כתב וביים מטעם "ברית חיילי האצ"ל" וחוג "תגר" מופעים רבים, בהם שחזור כיבוש יפו, הפריצה לכלא עכו, תולדות האצ"ל ומפעלותיו, העצרת לזכר הרוגי המלכות ו-100 שנה להולדת מנחם בגין.
בן-הרצל היה נשוי לעיתונאית והמבקרת יהודית אוריין (בתו של מאיר אוריין), עד שהכיר במסגרת הפקת התוכנית "כה לחי" שהופקה למלאת 25 שנה למדינת ישראל את נירה גל, זמרת ומורה לפיתוח קול ולדיבור, ונישא לה.
בן-הרצל נפטר ב-29 באוקטובר 2022, בגיל 92. הותיר אחריו שלושה ילדים.
הערות שוליים

1 2 3 4  יעקב בר-און, ‏קולו נדם: פרידה מאגדת הרדיו יעקב בן-הרצל שהלך לעולמו בגיל 92, באתר מעריב אונליין, 29 באוקטובר 2022
↑  דבורה שפירא, משא ומסכה, מעריב, 14 בדצמבר 1988
| --- | --- |
בקרת זהויות :  NLI: 987007288639205171  ISNI: 0000 0004 0224 1297  VIAF: 297361893   WorldCat (עם VIAF): 297361893
מלה ויסקה

מלה ויסקה (באוקראינית: Мала Виска; ברוסית: Ма́лая Ви́ска) היא עיר בראיון נובואוקראינקה, אובלסט קירובוהראד באוקראינה. היא מקום מושבו של המִנהל העירוני של מלה ויסקה, אחת מההרומדות (Hromada, אזור חלוקה מנהלית) (אנ') של אוקראינה. נכון לשנת 2022, האוכלוסייה מונה 9,960, ירידה מ-13,132 בשנת 2001.
העיר ממוקמת על נהר ויסי (Вись).
היסטוריה

בקפות הקוזקים האוקראינים שכנה בשטח מלה ויסקה עיירה בשם ניקודימוב חוטיר (Nykodymiv Khutir).
הרבה שבטים, כולל סקיתים, עברו בשטח מלה ויסקה, אך לא חיו שם דרך קבע. בשנת 1752 מהגרים ממולדובה הקימו כפר על גדת נהר ויסי. שם  יישוב זה שומר באחד משכונות העיירה הנקראת "בסרביה" (אין לבלבל עם חבל הארץ בשם זה הנמצא במערב אוקראינה, על גבול רומניה).
חלק מהאדמות ניתנו במתנה לנסיך קודאשב על ידי קתרין השנייה. אותו נסיך עצמו קרא לעיירה על שמו (Kudesheve). השם המודרני "מלה ויסקה" ניתן על ידי קניאז אולאשין (Kniaz Ulashyn), שקנה את אדמתו של קודאשב באמצע המאה ה-19.
עד 18 ביולי 2020, מלה ויסקה הייתה המרכז המנהלי של נפת (ראיון) מלה ויסקה. הראיון בוטל ביולי 2020 כחלק מהרפורמה האדמיניסטרטיבית של אוקראינה, שהפחיתה את מספר הראיונים של מחוז קירובוהראד לארבעה. הראיון אוחד לתוך ראיון נובואוקראינקה.
היסטוריה > יהודים

בעיירה היו לפני מלחמת העולם השנייה כ-200 יהודים - כ-2% מאוכלוסיית העיירה. עם כיבוש העיירה על ידי הגרמנים הוקם במקום גטו בו שוכנו יהודי הסביבה (המספר המדויק אינו ידוע). הגטו שכן באורוות של מפעל סוכר מקומי. התנאים בהם הוחזקו תושבי הגטו היו קשים והם סבלו מקור ורעב. לרוב האסירים היו רק בגדי קיץ. המצב התברואתי בגטו היה ירוד ולא היו מי שתייה. כל אדם קיבל 150 גרם לחם וחצי ליטר מיץ רוטבגה. כל האסירים היו מותשים מתת תזונה, מחלות ועבודה פיזית. יהודים נלקחו בפיקוח לעבודות פרך, ואלה שאינם יכולים לעבוד נורו במקום. בדצמבר 1941, בהוראת ראש המחוז, ראש הז'נדרמריה והמשטרה, נלקחו ליער לוציוס (באוקראינית: Люцій ліс) 134 יהודים למקום בו שכנה באר בעומק 18 מטר. הקורבנות נלקחו במכונית לבאר ונאלצו לקפוץ לתוכה. אלו שקפצו נורו תוך כדי תנועה, ומי שלא הצליח נפלו בחיים לתוך הבאר.
כיום

במלה ויסקה שישה שכונות: מיסטצ'קו (Mistechko, החלק הצפוני של העיר מופרד מהחלק המרכזי על ידי נהר ויסי); מיקרו-ראיון ויסי (Mikrorayon Vysi, אזור השינה של העיירה); בסרביה (אזור כפרי של העיירה); סטורצ'אקיבקה (Storchakivka); קודריבקה (Kudrivka); ראיון פיאטי ( Raion piaty); הקטאר (hektar).
כיום > חינוך ותרבות

בעיירה שלושה בתי ספר תיכוניים, פנימייה, מרכז נוער, בית ספר לאמנויות ושני גני ילדים. בעיירה יש בית ספר מקצועי תיכוני. במלה ויסקה פועל מרכז תרבות, בו קיים מוזיאון להיסטוריה מקומית. בנוסף, ישנה ספרייה על שם לסיה אוקראינקה (Lesia Ukrainka).
כיום > כלכלה

במלה ויסקה יש כמה חברות  ועסקים קטנים, חנויות רבות, שוק במרכז העיר ושלושה סופרמרקטים. במשך שנים רבות פעל מפעל סוכר ואלכוהול, סיפק תוצרת לאוקראינה וייצא למדינות אחרות. המפעל נסגר ב-1993.
כיום > דת

אוכלוסיית מלה ויסקה היא ברובה אורתודוקסית ומשתייכת לכנסייה האורתודוקסית של אוקראינה. בעיירה ישנן שלוש כנסיות אורתודוקסיות.
כיום > תקשורת המונים

באזור מלה ויסקה יוצא לאור עיתון בשם "מאלוביסקיבסקי ויסטי" ("Malovyskivski Visti"). בנוסף, לכל ארגון וחברה בעיירה יש אזכור באתר הרשמי של העירייה.
הערות שוליים

↑  http://db.ukrcensus.gov.ua/PXWEB2007/ukr/publ_new1/2022/zb_Сhuselnist.pdf
↑  "Про утворення та ліквідацію районів. Постанова Верховної Ради України № 807-ІХ". Голос України (באוקראינית). 2020-07-18. נבדק ב-2020-10-03.
↑  "Нові райони: карти + склад" (באוקראינית). Міністерство розвитку громад та територій України.
↑  "Довідник про табори, тюрми та гетто на окупованій" (PDF) (באוקראינית). נבדק ב-2023-08-23.
↑  Сільськогосподарські підприємства. Офіційний сайт Маловисківської районної державної адміністрації
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מלה ויסקה".
דונה לאנגלי

| --- | --- |
אין תמונה חופשית
 לידה:  1968 (בת 56 בערך) לונדון, בריטניה
 שם לידה:  דונה לאנגלי-שמשירי
 מדינה:  הממלכה המאוחדת 
 השכלה:  Carisbrooke College 
 פרסים והוקרה:  פרס קריסטל (2010)  גבירה מפקדת במסדר האימפריה הבריטית 
 
דונה לאנגלי-שמשירי, (באנגלית: Donna Langley-Shamshiri; נולדה ב-1968), היא מנהלת קולנוע בריטית, המשמשת כיושבת ראש של אולפני יוניברסל ושל קבוצת הבידור המוסרט של יוניברסל. בשנת 2023 הוגדר תפקידה מחדש והיא מונתה לקצינת התוכן הראשית של יוניברסל, עם אחריות לא רק על סרטי הקולנוע אלא גם על אסטרטגיית הטלוויזיה והסטרימינג של החברה.
קריירה

לאנגלי החלה את דרכה המקצועית כמפיקה באולפני ניו ליין סינמה. בשנת 2001 הצטרפה ליוניברסל בתור סגנית נשיא בכירה להפקות. במהלך השנים, פיקחה לאנגלי על כמה מהזיכיונות המצליחים ביותר של יוניברסל, ביניהם "מהיר ועצבני", "גנוב על הירח", ו"ג'ייסון בורן". היא ידועה בזכות טיפוח קשרים חזקים עם במאים ותסריטאים.
אחד ההישגים הבולטים שלה היה תמיכה בסרט הבכורה של הבמאי ג'ורדן פיל, "תברח", כמו גם בסרטיו הבאים "אנחנו" ו-"אין מצב". לאנגלי גם נחשבת כאחראית על גיוס הבמאי כריסטופר נולאן ליוניברסל, לאחר שעזב את האחים וורנר, כאשר סרטו "אופנהיימר" הפך לאחת ההצלחות הגדולות של יוניברסל בשנת 2023. באותה שנה, לאנגלי פיקחה גם על סרטים מצליחים כמו "מייגן", "חומר דוב" ו"האחים סופר מריו - הסרט".
במסגרת תפקידה, לאנגלי אחראית גם על מחלקות נוספות ביוניברסל, כגון חטיבת הקולנוע הגלובלית Focus Features, וכן על אולפני ההנפשה אילומיניישן הפקות ודרימוורקס הנפשה, שנרכשו על ידי יוניברסל בשנת 2016.
לאורך הקריירה שלה, לאנגלי הייתה תומכת נלהבת ביצירת הזדמנויות חונכות לנשים בתעשייה. היא סייעה בהשקת תוכנית החונכות לנשים בקולנוע של הוליווד ריפורטר, ומשמשת כשגרירה וחברת מועצת המנהלים של ארגון Vital Voices, הפועל לקידום מנהיגות נשית ברחבי העולם.
לאנגלי הוכתרה כגבירה מפקדת במסדר האימפריה הבריטית בשנת 2020, כהוקרה על תרומתה לתעשיית הקולנוע והבידור. בנוסף, בשנת 2023 דורגה לאנגלי במקום ה-57 ברשימת הנשים החזקות בעולם של מגזין פורבס.
חיים אישיים

לאנגלי נולדה בלונדון אך אומצה וגדלה באי וייט. כיום היא מתגוררת בלוס אנג'לס עם בעלה ושני ילדיהם.
הערות שוליים

↑  Alexandra Cheney, Donna Langley’s Star Rises With Enlarged Role at Universal Pictures, Variety, ‏2014-01-27 (באנגלית אמריקאית)
1 2  Derek Ramsay, Donna Langley, Variety, ‏2017-10-07 (באנגלית)
| --- | --- |
בקרת זהויות :  PLWABN: 9810584188405606  VIAF: 302237654   WorldCat (עם VIAF): 302237654